OT-64 SKOT

OT-64 SKOT  (Czech adalah merupakan singkatan untuk : Střední Kolový Obrněný Transportér, dan/atau Poland Średni Kołowy Opancerzony Transporter) adalah sebuah pengangkut anggota berperisai amfibia pacuan (8x8), yang dibangunkan bersama oleh Poland dan Czechoslovakia pada tahun 1960-an.

Sejarah

SKOT bertujuan untuk mengantikan kenderaan separa-runut OT-810, yang mana hampir menyerupai SdKfz 251 Jerman semasa Perang Dunia II. Prototaip pertama telah dibina pada tahun 1959. Pada 1961, contoh siri pertama dikeluarkan dan bermula pada bulan Oktober 1963, kenderaan ini dikeluarkan di Lublin, Poland oleh Fabryka Samochodów Ciężarowych. Czechoslovakia membekalkan komponen-komponen barisan pacuan, seperti enjin, transmisi dan gandar.

Kenderaan pengeluaran pertama diserahkan pada tahun 1964 kepada Tentera Darat Poland dan Tentera Darat Czechoslovakia. Meskipun kenderaan ini masih banyak digunakan sehingga ke hari ini, jumlahnya semakin berkurangan apabila digantikan dengan kenderaan yang lebih baru. Unit-unit di dalam perkhidmatan Czech dijadualkan akan digantikan di antara tahun 2007 dan 2012.

Pengguna

Pengguna tentera

 - 400 OT-64 SKOT dan BTR-60.
 - 40, bagaimanapun jumlah mampu beroperasi mungkin kurang kerana hanya 140 buah daripada 266 buah APC Kemboja dapat digunakan sepenuhnya. Kesemua OT-64 APC diserahkan kepada pasukan simpanan Phnom Penh dan beberapa unit digunakan oleh polis tentera.
 - 28 OT-64 APC masih digunakan setakat 1 Januari, 2008. Ia dijadualkan akan digantikan dengan kenderaan baru di antara tahun 2007 dan 2012.

 - 300

 - Pada permulaan tahun 1990-an, SKOT secara beransur-ansur ditarik keluar dari Tentera Darat Poland, dan mengandungi sekitar 300-400 buah, khususnya versi R-2AM/AMT (untuk unit-unit artileri) dan R-3M, sekolah jurutera. SKOT sedang digantikan dengan KTO Rosomak. Terdapat 110 buah SKOT APC dan kenderaan berdasarkan SKOT di dalam perkhidmatan setakat tahun 2005. 

 - Kenderaan arahan berasaskan OT-64 SKOT.

 - 90

Bekas pengguna tentera

 - Diserahkan kepada negara-negara penganti.
 - Kesemuanya musnah atau dijadikan sekerap.

Pengguna awam
Sekurang-kurangnya 2 buah SKOT APC dengan sebuah berada di Republik Czech dan sebuah lagi di Poland telah diubahsuai dan digunakan sebagai kenderaan pemadam kebakaran
Banyak SKOT APC di Poland dan Republik Czech telah dijual kepada pemilik persendirian yang memastikan ia berada di dalam keadaan boleh digunakan dan secara berkala mempamerkannya semasa perjumpaan peminat ketenteraan. Beberapa pemilik persendirian OT-64 di Republik Czech memiliki nombor plat dan menjelajah di jalan-jalan awam.

Rujukan

 Jerzy Kajetanowicz - Polish Fighting Vehicles in Post-war period.
 Janusz Magnuski - Wozy Bojowe LWP 1943-1983 Wydawnictwo Miniterstwa Obrony Narodowej - ISBN 83-11-06990-5
 Technika Wojska Polskiego - Dom Wydawniczy Bellona - 1998

Bacaan lanjut
 Philip Terwhitt, “Tank”, New Emperor Publishing House, complaint ford, 2005, ISBN 3-7043-3197-x

Pautan luar

 Czech MoD official site
 www.globalsecurity.org:  OT-64 (SKOT)  (English)
 Panzermodelkit site
SKOT (Polish)
KTO Ryś (Polish)
bharat-rakshak site
OT-64 (Czech)

Pengangkut anggota berperisai
Kereta berperisai
Kenderaan tempur berperisai
Kenderaan arahan
kenderaan amfibia
Kenderaan Tatra